**Grozījumi Ministru kabineta 2017. gada 29. augusta rīkojumā Nr. 455 “Par ārkārtējās situācijas izsludināšanu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabinets 2017. gada 29. augusta sēdē lēma (protokols Nr.42 1.§ 3. punkts) par koordinācijas padomes izveidošanu 2017. gada augusta lietavu un plūdu seku likvidēšanai. Koordinācijas padome š.g. 28. septembrī sēdē lēma par nepieciešamību rast risinājumu nodrošināt pašvaldībām 0% līdzfinansējumu visiem lietavās un plūdos cietušajiem pašvaldību infrastruktūras objektiem, kur pamatā seku likvidācija ir saistīti ar pašvaldību ceļu infrastruktūras atjaunošanu. Pamatojums šādai pieejai ir saistīts ar gada beigās faktiski pieejamiem pašvaldību budžeta līdzekļiem, kuri ir ierobežoti un plānoti jau citiem noteiktie mērķiem pašvaldību darbības nodrošināšanai un attīstībai.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai rastu tiesisku risinājumu, minētajam koordinācijas padomes ierosinājumam, Vides aizsardzības un reģionālās attīstības ministrija (VARAM) ir sagatavojusi grozījumus Ministru kabineta 2017. gada 29. augusta rīkojumā Nr. 455 “Par ārkārtējās situācijas izsludināšanu”. Grozījumu būtība sevī ietver šajā gadījumā noteikt īpašu tiesisko regulējumu attiecībā pret Ministru kabineta noteikumu Nr.1644 “Kārtība, kādā pieprasa un izlieto budžeta programmas "Līdzekļi neparedzētiem gadījumiem" 9.punktā noteikto, proti, minētais punkts nosaka, ka: “Pašvaldība nodrošina līdzfinansējumu pieprasījumā minētajam objektam radīto zaudējumu novēršanai ne mazāk kā 30 procentu apmērā no objektam radīto zaudējumu apmēra, izņemot gadījumu, ja objekts ir sociālās aprūpes centrs, dienas aprūpes centrs, sociālā māja vai internātskola. Ja objekts ir apdrošināts, pašvaldības līdzfinansējumā ietilpst objekta apdrošināšanas prēmija attiecīgajam gadam. Lielu stihisku nelaimju gadījumā, ja radīto zaudējumu apmērs pārsniedz divus procentus no pašvaldības plānotajiem budžeta izdevumiem kārtējā gadā, Ministru kabinets var pieņemt lēmumu par citiem līdzekļu piešķiršanas nosacījumiem pašvaldībām.”.Savukārt **likuma “Par ārkārtējo situāciju un izņēmuma stāvokli”** 8. panta otrā daļa nosaka, ka: Ministru kabinetam izsludinot ārkārtējo situāciju ir tiesības noteikt konkrētajā ārkārtējā situācijā nepieciešamus pasākumus, kas valsts apdraudējuma un tā seku novēršanai vai pārvarēšanai paredzēti likumos, kā arī valsts pārvaldes un pašvaldību institūciju kompetenci valsts apdraudējuma novēršanā vai pārvarēšanā. Vienlaikus **Likums par finanšu un budžeta vadību** 12.pantā otrajā daļā nosaka, ka: “Kārtību, kādā ministrijas, citas centrālās valsts iestādes un pašvaldības sagatavo atsevišķā budžeta programmā “Līdzekļi neparedzētiem gadījumiem” paredzēto līdzekļu pieprasījumu, šā pieprasījuma izskatīšanas kārtību, līdzekļu piešķiršanas kritērijus, šo līdzekļu izlietojuma, uzskaites, kontroles un pārskatu sniegšanas kārtību, kā arī **īpašus nosacījumus pašvaldībām reglamentē Ministru kabinets.**”. Ņemot vērā iepriekšminēto, VARAM uzskata, ka nav pamats grozīt Ministru kabineta noteikumos Nr.1644 “Kārtība, kādā pieprasa un izlieto budžeta programmas "Līdzekļi neparedzētiem gadījumiem" 9.punktā noteikto kārtību, bet 2017. gada augusta lietavu un plūdu seku likvidācijai, pašvaldību infrastruktūras atjaunošanai piemērot īpašu kārtību, attiecībā uz pašvaldību līdzfinansējuma jautājumu, tādejādi īstenojot koordinācijas padomes ierosinājumu.  |
| 3. | Projekta izstrādē iesaistītās institūcijas | Koordinācijas padome 2017. gada augusta lietavu un plūdu seku likvidēšanai |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, Finanšu ministrija, Ministru kabinets  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Vides aizsardzības un reģionālās

attīstības ministrs K.Gerhards

A.Šults, 67026521

arnis.sults@varam.gov.lv